152 
Avint ke nos chemins furcherent 
E nos cumpainuns i duterent. 
Une sente ileuc trovames 
E au paisaunt dunc demaundames 
Si il nus loast la sente aler 
Pur nostre chemin plus haster. 
„La sente", dist il, „par le gué 
Vus mera ben a la cité, 
Le chemin au punt vus mera; 
Mes nekedent plus veie i a. 
E si vendrum nus nekedent 
Par le punt plus hastivement.” 
Plusurs de la cumpainie 
Tindrent co ke il dist a folie 
E par la sente sunt alé 
Pur venir tost a la cité; 
Mes il lur est mal avenu, 
Kar plusurs unt lur sanc(!) perdu, 
Li autres sunt trestut muillé, 
Acun y out de tut neié. 
Beau fiz, a ki tu prengs cumpainie 
A nul fuer ne le enginez mie, 
Ke tu ne seez enginné 
E par tun engin encumbré. 
Ben deit l'em jugelur dejukeler, 
Kar co demaunde sa per. 
, 
Un vilein, co oi cunter ja, 
A deu[s] burgeis se acumpaina. 
Au Mech se vunt en oreisuns, 
En despenses sunt cumpainuns. 
Lur despense lur vet defailaunt; 
De ferine unt uncore taunt 
Dunt puent fere un petit pain; 
Mes voler vodrunt li vilein. 
Tost unt purveu la treisun 
A enginer lur cumpainun: 
Cest pain a quire meterunt, 
Puis a dormir se cucherunt: 
E cil tut sul le mangera 
Ke plus merveiles sungera. 
Issi fun[t] cum unt divisé 
E a dormir se sunt cuché. 
Li vilein tant puis attendi 
Ke il furent ben endormi; 
Li pain tret hors, si le manga 
E pus a dormir se cucha. 
Aprés un de burgeis se leva 
E sun cumpainun esveilla. 
„Merveilles ai", dit il, ,,sungé, 
En mut grand joie ai pus esté: 
Tuz les aungeles od sein Michel 
Uverirent la porte du cel 
E me porterent tut volaunt 
Devant la face Deu le graunt.” 
„Grant joie", dist li autres, „as yu; 
Mes a mei est el avenu: 
Deus debles, m'er[t] vis, me porterent, 
Deske en enfern pus me amenerent.’’ 
Li vileins trestut escuteit, 
De dormir semblaunt en feseit; 
E li burgeis dunc le esveillerent, 
Ke ben enginer le quiderent. 
E cil fist semblant d'e veiller 
E de estre effre& de sunger, 
E si lur ad dunc demaunde: 
„Ki este vus ke me as esveillé?" 
,Nus sumes", dient il, ,,levez! 
Vos cumpainuns, ben le savez." 
„Mes cumpainuns?", dit il, „pur Dé, 
Puis kaunt este vus repeiré?" 
,Repeiré?", dient il, , musart, 
Ja ne alames nule part.” 
»Je quid ben" dit dunc le paisant, 
„Mes je sungai merveles grant: 
Tuz les angeles od seint Michel 
Uvererent la porte du cel 
E le un de vus deus enporterent 
E devant Deu le amenerent; 
E le autre porterent deble, 
En enfernal fu pardurable. 
Jeo vus quidoue aver perdu 
Ke ja mes [ne] fuissez venu: 
Levai sus, le pain manga, 
Si ke rien nule ne lessa.” 
E dit li fiz: „Par Deu le grant, 
Mult le fist ben le paisant: 
Bien deit aver mal ke desert, 
E ki tut cuveite, tut pert. 
E uncore si vus plest, avan[t] cuntez!" 
E dit li pere: ,,Mult volenters." 
„Un reis", dit il, „ja dis esteit 
Ke un bon taillur aveit. 
Cil mesteres plusurs valés out 
Ke coseint co ke il tailout. 
Entre eus out un bacheler, 
Nidui par nun le oi apeler. 
Un jur mangerent pain e mel 
E si urent assez el. 
Li despenser au mestre dist 
Kaunt il pas Nidoy ne vist: 
Attendre devez par reysun 
Nydoi vostre cumpainun.’’ 
„Nus le atendissum bonement, 
Mes de mel ne mangue il nient." 
E kaunt il eurent tut mangé, 
Dunc est Nidoy repeire. 
„Pur quei mangastes vus sanz mei? 
Attendre dussez si cum jeo crei." 
E dit li despenser: „Amis, 
Jeo tut autretel lur dis; 
Mes vostre mestre dit un el 
Ke vus ne mangez nul poin de mel." 
Nidoine se tut e purpensa 
Tom. 
XLIX. 
